rlitschk/wikidir huggingface dataset:
Da Mácha Hynek Karl (16. Blattfall/Nufemma 1810 Praḡ – 6. Nufemma 1836 Leitmeritz/Litoměřice) is a bejmischa Lirika u Prosa-Autoa gweng; ar gilt wej a Representant vo da bejmischn Romantik u Pionia vo da modernan tschechischn Poetik. Ma kennt nan zwengs sana Schriftn, de wou von ej u bsundas vo da lirisch-epischn Komposizion Máj (1836) dominirt wern. De Letzad is oa vo de am mearan assagemman un iwasetztn tschechischn Bejchln iwahaps. Af d Welt kumma is ar als Mácha Ignaz (den Nama Karl hod a si zouglegt zwengs an Renessonstrend u Hynek is da bejmisch Ignaz) am Pfernda/Freita, an 16. Nufemma 1810 i Prag, i da Újezd-Strouss Numma 400/3 in Haus U Bílého orla (Ban Weißn Adla); af s End von n 19. Joahundat is des Haus na wegga grissn wurn; heit stejt õ dera Stelln, wou s gweng is, a neis Haus (da Újezd Numma 401); õ den wou ma zen Õdenkn a Taafal plaziat houd, fia dass ma d Obacht af n Mácha sa Eltanhaus richtt. Tauft is ar i da gnejchtn St.- Maria-de-Victoria-Kirchh. Gnennt hom s en "Ignaz", tschech. Hynek, nou an Spezi, an Mayer Ignaz, der wou oina vo de Taufgoonan oda -doonan dou ent gweng is.
De Olympischn Sommaspui 1996 (aa Spui vo da XXXVI. Olympiade gnennt) ham vom 19. Juli bis zum 4. August 1996 in Atlanta stattgfundn. De Hauptstod vo dem amerikanischn Bundesstaat Georgia setzt se in da Woi vom Austragungsort aaf da 96. IOC-Session in Tokio gega de Mitbewerba Athen, Toronto, Melbourn, Manchester und Belgrad duach. Es ham 10.320 Spoatla aus 197 Nationa teilgnomma, wos an nein Rekord bei Olympische Sommaspui doastöt. De erfoigreichstn Athletn warn Amy Van Dyken mit vier Goidmedaillen, Michelle Smith mit drei Goid- und ana Bronzemedaille und Jenny Thompson mit drei Goidmedaillen, de olle drei an de Schwimmwettbewerb teilgnomma ham. De Vagob noch Atlanta war vo de griechischn Mitbewerba stoak kritisiert worn, do de de Sommaspui zum hundatjahrign Jubiläum gern wieda an ihrn Ursprungsort ghoit hättn. De Olympischn Sommaspui vo 1996 san zuadem sehr stoak fia eahnane Kommerzialisierung kritisiert. Sponsorn ham an so hohn Stellwert eignomma wia nia zvoa. De Vaanstoitung si zuadem unta dem Schattn vo oam am 27. Juli vaübtn Bombnattntat, bei dem zwoa Menschn teat worn und 111 valetzt worn san. Um de Austrogung vo de Olympischn Sommaspui 1996 ham se sechs Städt beworbn: Athen, Toronto, Melbourn, Manchesta, Belgrad und Atlanta. De Bewerbung um de Jubiläumsspui
Da Bayerische Poetentaler is a Auszeichnung vo da siddeitschn Literatnvaeinigung Münchner Turmschreiber. Da Poetentaler wead jeds Joar an Institutiona und Leit vagem, de wo se um de bayrische Kuitua vadeant gmocht hom. Vo 1961 bis 1973 san jäahle drei Preis vagem woan, seit 1974 sans moast viare oda fimfe. Auszeichnet wean voa oim Autorn, Schauspuija, Kabarettistn, Sänga und Gsangs- und Musigruppm, owa aa Politika und Mäzene. 1961: Joseph Maria Lutz – Eduard Stemplinger – Alfred Weitnauer 1962: Benno Hubensteiner – Ernst Hoferichter – Hanns Vogel 1963: Hugo Lang – Adolf Roth – Eugen Roth 1964: Gustl Feldmeier – Josef Martin Bauer – Alois Fink 1965: Richard Billinger – Carl Orff – Erwin Schleich 1966: Bernhard Ücker – Ludwig Schrott – Karl Spengler 1967: Marieluise Fleißer – Arthur Maximilian Miller – Wugg Retzer 1968: Wastl Fanderl – Herbert Schindler – Anton Schnack – Friedrich Schnack 1969: Reinhard Raffalt – Rudolf Kriß – Herbert Schneider 1970: Hans Bleibrunner – Hans Fitz – Oskar Weber 1971: Otto Kraus – Paul Ernst Rattelmüller – Hans Wimmer – Roider Jackl 1972: Hannes König – Michl Lang – Georg Lohmeier – Otto Schemm 1973: Martin Lankes – Arthur Piechler – Sigi Sommer 1974: Annette Thoma –
Boarshill No. 1 is a HipHop-Gruppn vo Minga, Ebersberg. Ogfangt hom s umma 1997 mid sechs Leitn, hom se owa scho seit 1995 troffa. A Lio hod se umma 1998 wida trennt. De andan fimf, wo blim han, vo eana san da Armin F (Armin Fischer), da D-Rya (Derya Terlemez), da Karabina (Christian Birawsky), da J-Tight (Julian Joppig) u da Homid MC (Andi Feicht). Sa hom Parts af Boarisch, Tiakisch, Latein u Deitsch grept u ghearn zue de Ofeng von boarischn Rap owa aa gwissamaßn zen boarischtiakischn Rap u zum oltn Rap as de 90ga iwahaps. Assabracht homs: 1998: Whitelabel EP 1999: Das Tape (af Kasetn) 2001: Attacken EP (af CD u Vinyl) u Attacken Instrumentals EP 2002: Sigma 12" (af Vinyl) https://burcinhazal.tr.gg/GRUPLAR-VE-MC-h-LER_1.htm Vgl. aa www.misantropolis.de (Memento des Originals [1] vom 22. Mai 2016 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.misantropolis.de. https://www.discogs.com/de/artist/1083285-Boarshill-No-1 http://www.bolsozluk.com/boarshill+no+1-1.html https://boarshillno1.bandcamp.com/ https://www.misantropolis.de/musik Archivierte Kopie (Memento des Originals [2] vom 12. Óktówer 2019 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.misantropolis.de
D semitischn Sprochn san a Zweig vo d afroasiatischn Sprochn u wern am mejran z Viadarasian un am Hurn vo Afrika gredt, owa zwengs an Arabischn a vil z Noadafrika. De grejßtn heiting semitischn Sprochn san, wenn ma af d modeana Sprecherzoln schaugt, es Arabisch mid ebba 300 Mio Sprecha, es Amharisch mid ebba 34 Mio Sprecha, es Tigrinisch mid ebba 9 Mio. Sprecha un es Hebräisch aa mid ebba 9 Mio. Weitare modeana semitische Sprochn san de neiaramäischen Sprochn, d neisidarabischn Sprochn, de iwatn etiosemitschn Sprochn, nem an Amharischn un em Tigrinischn, u es Maltesisch, es wou se vom Arabischn emanzipiad houd. Weitas ghejan zen semitschn Zweig aa vill alta Sprochn. Doudrunta breamtare Sprochn, wej es Akkadisch, es Fenizisch, es Althebräisch un omed es Altsidarabisch, owa aa a Sprochn, d wou ma wenga kennt, wej s Ugaritisch zen Beispill. De Asbrejtung vo d semitischn Sprochn hengt stoak mid da oanzlsprochlichn Gschicht zamm. Bspw. had von ej es Akkadisch in 3. u 2. Jh. v. Chr. schou an Erfolg un is nou aa fia a iwarregionala Korrespondenz bspw. i Egiptn gnutzt wurn. Dann is s in ejaschtn Joartausnd mejara von Aramäischn als wej a Lingua Franca zrugg drengt wurn, had
Thomas Schmitt (* 1. Oktoba 1979 in Homburg, Saarland) is a deitscha Creative Produca, Podcasta, Echsn Liabhobr und Grimmepreisträga. Bekannt wurde ois oanzige Nebenroie im Baywatch Berlin Podcast Drio mid den Feanseha Stars Jakob Lundt und Klaas-Heifa-Umlauf. Thomas Schmitt ist deutschlandweit bekannter Echsen-Sammler und Lacertiliphiler. Noch am Volontariod bei MTV arbadete Schmitt an da Entwicklung und ois Autoa da Show MTV Home. Oschliaßend wor ea Executive Produca vo NeoParadise. Seit 2012 is ea Creative Produca, Autoa und Regisseir u. a. bei Circus HoiiGoii und Des Duell um de Wäid. Zuadem is ea seit End 2017 Gschäftsführa da vo Joko Winterscheidt und Klaas Heifa-Umlauf gegründedn Feansehproduktionsgsejschoft Floaida TV. Seit Novemba 2019 is ea gmoasam mid Klaas Heifa-Umlauf und Jakob Lundt in am Podcast Baywatch Berlin zua hearn. Laut eigana Aussoge besitzt ea 15 Echsn, nein Leguane und a Chameleon. Grimme-Preis 2018: Unterhoidung fia #Gosling-Gate (mid Circus HoiiGoii) 2020: Unterhoidung fia Joko & Klaas LIVE - 15 Minudn (Stoffl 1) (mid Thomas Marteans, Joko Winterscheidt und Klaas Heifa-Umlauf)
Beim Schifohrn oda Schilafa gleit a Schifohra aaf ana Schipistn oda im frein Gelände aaf zwoa Schia iban Schnee. Werd mit dem Ausdruck Schifohrn in da Regl de breitnspoatliche Variantn definiert, so hot da Wettkampfspoat de Bezeichnung "Schi Alpin. 'Schilaaf' ois Gsamtkonzept vom Wintaspoat umfasst aa den Langlaaf. De norwegische Landschoft Telemark guit gmeinhi ois Ursprungsregion vom Schifohrn ois spoatliche Betätigung. Weniga bekannt is, dass bereits im 17. Joahrhundart vo Bauan in Krain bericht werd, de woghoisige Obfoahrtn und sogoa a Ort Slalom aaf Schia obsoiviert ham, wos aa ois "Kraina Bauanschilaaf" bekannt is. Slawische Eiwandara ham de Schi im 17. Joahrhundat aus'm nordeastlichn Russland noch Slowenien brocht. Da Kraina Bauanschilaaf hot fia de Ausbreitung vom Schifohrn aba kam Bedeitung. De Norwega ham fia de massive Vabreitung vom Schispoat in Europa und Nordamerika gsorgt. Eahna zua Foatbewegung im Schnee dienande Technik aaf rudimentäre Breda is znachst dem Schispringa entsprossn. Um des Training effizienta zum gstoitn, ham's noch de Sprüng schnö stoppa miassn, um domit de Aafstiegszeit zum vakiazn. Deshoib ham se de erstn Richtungswechsl bzw. Stoppschwüng entwicklt. Zu untascheidn warn domois Telemark- und Kristiania-Schwung. Da do entwicklte konkav gfoamte Ur-Schi hot bereits iba a Taillierung vafügt. Aus dera ursprünglichn Fohrweis
Válur [ˈvɔalʊɹ] (dänisch Vålen, boarisch weatli: runda Bichi) is a Uatschoft auf d Färöer om Westgstod fo da Haptinsl Streymoy. Om 1. Jenna 2020 hods bei ana Flech fo 6 km2 47 Eiwohna ghob (Dichtn: 7,83 EW/km2). Sei Postleitzoi is FO-358 und es ghead zua Kvívíka Kommune. S Wuat Válur sted im Nominativ. Im Akkusativ sog ma (á/av) Vál, im Dativ (í/úr) Válinum und im Genitiv (til) Váls. Oan, wos z Válur wohnd, nennd ma Válsmaður (weibli: Válskona, neutral Válsfólk). Válur ligg im Sidn fo da Bucht fo Vestmanna. Es ghead seid oiwei scho zum Vestmannaa Sidlungsgebiet, owa is in da Kommune Kvívík, obwoi Kvívík 5,4 km Luftlinie empfeand is. Aussa dia Uatschoftn grenzt koa Uat mea on Válur. S Duaf gliadad si in zwoa Uatstei: Valur und Nesið (da Londspiz). Duachs Duaf ged d Stross 81, Válavegur, de fo da Stross 21, Vestmannavegurin ozweigg und z Nesið aufhead. Da grejssd Fluss is d Heljareygá (Doikesslboch), Grenzfluss z Vestmanna, gfoigd fo da Breiðá (Broada Boch) und da Gassá (Gasboch), Grenzfluss z Kvívík. Onane Bach hand da Grønagil (Greana Grom) und da Kráagil (Torflogagrom). Bis auf an nomalousn Weiha z Í Kass gibs koane natialichn Seen. Olladings ghead d sidliche Hejftn
De afroasiatischen Sprochn (ah hamitosemitische Sprochn) sant a Sprochfamülie in Afrika und im Nohn Osten. Ungefähr 300 Millionen Leid sprechant a afroasiatische Sproch, de wichtigste davo is des Arabische, des wos zur semitischen Untergruppen ghert. De ödeste belegte Sproch vo der Sprochfamülie is des Ägyptische, des wos as erste Moi um 3000 v.Chr. aufgschrüm wurn is. Ois Ausdrick fir de Sprochfamülie is heitzutog afroasiatisch, wos da Sprochwissenschoftla Joseph Greenberg as erschta braucht hod, am gebreichlichsten. Frira worn hamitosemitisch, oder umgekehrt semitohamitisch, de Standardbezeichnungen. De wernt a heind nu vawendt, owa eem sötana. De genaue Unterdeulung vo de afroasiatischn Sprochn is immer nu ned gloa, wei monche Sprochn recht schlecht erforscht sant und ma monchmoi ned amoi sicher is, obs iwahaupt zu de afroasiatischn Sproch ghernt (des is zam Beispü da Foi ba de omotischn Sprochn). Waumma des Omotische midzöt, kimt ma af sechs Untergruppen: Afroasiatisch > ungefähr 354 Sprochn, davo 43 ausgsturm, 347 Mio. Sprecher: Nordafrika, Vorderasien Ägyptisch-Koptisch † > 1 Sproch, ausgsturm: Ägypten Berberisch > ungefähr 24 Sprochn, davo 5 ausgsturmn, 40 Mio. Sprecher: Nordwestafrika Semitisch > ungefähr 62 Sprochn, davo 28 ausgestorben, 261 Mio. Sprecher: Nordafrika, Vorderasien, Malta, Äthiopien Kuschitisch > ungefähr 47 Sprochn, davo 2 ausgsturm, 38
Hósvík [ˈhɔusvʊik] (dänisch: Thorsvig, boarisch weatli: Donarbucht) is a Uatschoft auf d Färöer om Ostgstod fo da Haptinsl Streymoy. Om 1. Jenna 2020 hods bei ana Flech fo 12,97 km2 337 Eiwohna ghob (Dichtn: 25,98 EW/km2). Sei Postleitzoi is FO-420 und es ghead zua Sunda Kommuna. D Kommune Hósvík, de aus dem Duaf alloa bstondn hod, is om 1. Jenna 2003 aufglesd wuan. S Wuat Hósvík sted im Nominativ, Akkusativ und Dativ gleich, im Genitiv sogg ma (til) Hósvíkar. Leit aus Hósvík nennd ma Hósvíkingar. Hósvík ligg on da gleichnomign Bucht im Sundini, da Measeng zwischn Streymoy und Eysturoy. Es is somid Tei fom Sundalag, oiso d Uatschoftn uman Sundini. Dia hand seid longa Zeid eng midnond fabundn und homb in sejm Dialekt. S Duaf grenzt on Kollafjørður und Hvalvík. Hósvík bstehd aus drei Uatstei: Toftir (Grundmauan), Garðsendi (End fom Zau) undn sidlichn Tei fo da oidn Woifongstation Víð Áir (Bei d Wassa). Duach Hósvík ged d Stross 13, de fo Oyrareingir auf Søldarfjørður fiad. Da grejsst Fluss duach Hósvík is d Lagá, in de d wossareichn Bach Toftá (Grundmauanboch) mid Vørlugjógváin (Reibklommboch) und Áin Svarta (Schwoaza Boch), Bullá (Blatschlboch), Vørdáin (Stoahaufnboch) mid Rangagil (Hintana Grom), Smørdalsá (Budandoiboch) mid Áin
De Fédération Internationale des Mouvements Catholiques d’Action Paroissale (FIMCAP) is a internationala Dochvaband katholischa Jugendvabände. In da Fimcap schliaßn si 35 Mitgliadsvabände in 33 Ländern Europas, Afrikas, Aseans und Südamerikas wäidweid mitanand. Sie wurde 1962 grindt und is vom Päpstlichn Rod fia de Lain ois internationale katholische Oaganisation oerkannt. 1959 arbadedn französische, belgische und niederländische katholische Jugendvabände in Luzern eastmois am Projekt eins internationaln Zuasammenschlusss. De easte Delegiertenkonferenz fand 1960 in Deitschland im Rahma des Eucharistischn Wäidkongresss in Minga stod. Im Oktoba 1961 eafolgte de Grindung duach ejf Vabände und zua Ostan 1962 wurde de Fimcap foamell earichtet. Noch ihra Oerkennung 1976 duach den päpstlichn Rod fia de Lain is de Fimcap a "internationale katholische Oaganisation" und damit Mitgliad da Konferenz des Rats. Des hechsde beschlussfassend Gremium is de Wäidvasammlung ("General Assembly"), de setzt si aus Delegationa oia Mitgliadsvabände mitanand. Sie dritt olle drei Joare an wexlndn Oadn mitanand. De Leitung des Vabands übanimmt des interkontinentale Präsidium ("intercontinental presidium"), des aus am weiblichn und am männlichn Präsidendn (schdengan fia a Gschlecht koa Kandidadn zua Vafügung, könna de Stäin aa vo zwoa Männern oda zwoa Weiberleid besetzt wern), am Präss und am Generalsekretär bestäd. Zwischn den Wäidvasammlunga dogt des "Intercontinental Bureau",
De Brixntoia Ochn is a rechta Nemfluß vum Inn, dea in Wörgl an Inn eichifliasst. D'Och bfindt si in Tiroi und durchfliasst de Bezirke Kufstoa und Kitzbichi. De Ochn is mit a Entwossarungsflech vu 330.3 km² oana da gresstn Zuafliss vum Inn im Tiroia Untalond, is owa lei 28 km long. Entspringa tuat de Ochn bei Brixn im Thoie ois da Brixnboch und fliast in Richtung Westn. Noch a Sticke mindt de Windaua Och eichi und vu do u wead a "Brixntoia Ochn" bzeichnet. Noch an Kilometa, bei Hopfgoscht im Brixntoi, mindet vu Südn hea de Köchsaua Ochn eini. Im Johr 2005 hots do a gwoitigs Hochwossa gem.
De Wüdschnaua Åchn, friara und an Untalaf Kundla Och gnonnt, is a rechta Nemfluß vum Inn im Tiroia Untalond mit a Leng vu 22 km. D'Wüdschnaua Åchn enspring unathoib vum Gressnstoa in da hintan Wüdschnau und fliaßt an Richtung Nordn vuabei bei Auffoch durchn restlichn Teil da Wüdschnau. Durch d'rund 2,7 km longe Kundla Klomm brichts as Inntoi durche, wos an Schwemmkege aufgschitt hot, wo d'Moaktgmoa Kundl lig. Sie fliaßt durchn Morkt vu Kundl durche und mind vu Südn hea an Inn eichi.
Vorlage:Infobox Gemeinde in Deutschland/Wartung/Markt Meitinga is a Morktgmoa im Laundkreis Augschburg. Meitinga ligg im Leechtoi af hoibata Strejckn zwischn dia Stod Augschburg und Doanawüdd. S'ligg wejschtlich vom Leech, wejsweengs in Meitinga oo schwabisch rejn. Erlinga mit dia Aussiedlahejf Eküüch und Herdmaada Herbertshoufa Longareicha mit dia Aussiedlahejf Zeisariad und Reichamüü Ouschtndarf Woitarshoufa Bibabooch (Laundkreis Augschburg) Öigau (Laundkreis Augschburg) Küüntoi (Landkreis Augsburg) Longwoad am Leech (Landkreis Augsburg) Diahappn (Laundkreis Augschburg) => doo rejns boarisch Doadaweis (Landkreis Oacha-Friberg) => doo rejns boarisch Wertinga (Laundkreis Dillinga an da Doana) Wejschtndarf (Laundkreis Augschburg) Commons: Meitinga – Sammlung vo Buidl, Videos und Audiodateien Meitinga: Woppmgschicht vom Haus der Bayerischen Geschichte
Weer is a Gmoa im Bezirk Schwåz in Tirol, Östareich. Sie hot 1610 Einwohna (Stond 1 Jen. 2020). De Gmoa lig im Grichtsbezirk Schwåz. As Haufndorf bfind si auf an östlichn Teil vum Murkegl, dea vum Weerbach entstondn is, auf a Hech vu 558 Meda. Da Weerboch (a kloana Seitnboch vum Inn) hot sei Quöh in de Tuxa Vuaoipn und büd de Grenzn zwischn de Gmoa Kolsoss und Weer, so de Bezirk Innschbruck-Lond und Schwåz. De Tuxa Oipn und da Goasljoch san im Südn vum Ort. Vu da Gmoaflech (561 Hekta) wean so um de 330 intensiv londwirtschoftlich heagnumma. Nochbagmoandn san (Oiphabetisch guadnet): Kolsoss, Kolsossberg, Pill, Terfns, Weerberg homepage Gem. Weer, abgerufen am 20. Jänner 2014
Schwaz (a Schwoz gnennt) is a Bezirkshauptstod mit 13.791 Eiwohna(Stond 1. Jen 2020) im Bundeslond Tirol . De Stodgmoa lig im Grichtsbezirk Schwoz. De Bezirkshauptstod Schwoz lig im mittlan Undainntoi, um de 30 km östlich vu da Londeshauptstod Innschbruck am Fuaß vum Köajoch (Haus- und Aussichtsberg, 2344m) und an Eiweschrofns. De Gmoa hot a Flech vu 20,17 km². De Usiedlung is scho ewig vum Lohnboch bstimmb, dea durch Huachwossa und Schoddatronsport Schuttkege aufgschitt hot und so de Stodt in Morkt und Gmoa teilt. Geografische, gegliederte Siedlungsbereiche san (in Klomma de omtliche Bezeichnung): Riad (Ried), Pirchonga, (Pirchanger), Bleiberg, Ost, Sunnseit (Sonnseite), Surheim und Foiknstoa (Falkenstein). Buach in Tiroi, Fügenberg, Gallzein, Pill, Stons, Vomp Dea Raum Schwoz is scho seit Jahrtausenden bvölkat, so bestäting Funde rund um St. Martin. Owa as easchte moi a so weads um 930 unta „Sûates“ awähnt. Im 15. und 16. Johrhundat wor Schwoz mit 20.000 Einwohna (heitztog lei mea 13.000) de gresste Bergbaumetropole Europas und de zwoatgresste Ortschoft im Habsburgareich und hot sea vü Handelsvolumen kob. Do is hauptsächlich lei Kupfa und Süwa obaut wuan. Da Bergbau is 1827 eigstöht wuan. Um 1858 is da Bohnhof arricht wuan, des de Wirtschoft ebbas vabessat hot. Um 1899 is
Hvalvík [ˈkvalvʊik] (dänisch: Kvalvig, boarisch weatli: Woibucht) is a Uatschoft auf d Färöer om Ostgstod fo da Haptinsl Streymoy. Om 1. Jenna 2020 hods bei ana Flech fo 23,75 km2 253 Eiwohna ghob (Dichtn: 10,65 EW/km2). Sei Postleitzoi is FO-430 und es ghead zua Sunda Kommuna. D Kommune Hvalvík is om 1. Jenna 2005 aufglest wuan. Dazua homb a nu Streymnes und Nesvík ghead. S Wuat Hvalvík is im Nominativ, Akkusativ und Dativ gleich, im Genitiv sogg ma (til) Hvalvíkar. Oan, dea wos z Hvalvík wohnd, nennd ma Hvalvíkingar. Hvalvík ligg on da gleichnomign Bucht om Sundini und ghead somid zum Sundalag. Es ligg sidlich fo da Ósin, im Delta fo da Stórá, om Eigong fom Saksunardalur. S Duaf grenzt on Hósvík, Kollafjørður, Kvívík, Vestmanna und Streymnes. On da onan Seit fom Sundini ligg s Duaf Oyri. Hvalvík bsted aus oam Uatstei sowia da Nuadhejftn fo da oidn Woifongstation Við Áir. Duachs Duaf ged d Stross 53 auf Saksun, de fo da Stross 13 ozweigg, de fo Oyrareingir auf Søldarfjørður fiad. Z Hvalvík gheand eppa drei Fimftl fo da Westseitn fom Saksunardalur, des im Nuadn fo da Dalá (Doiboch, Grenzboch z Saksun), im Sidn fo da Stórá (Groussa Boch, Grenzboch
Wiesing is a Gmoa mit 2144 Eiwohna (Stond 1. Jen 2020) im Bezirk Schwåz, Tirol . De Gmoa ligg im Grichtsbezirk Schwaz. Wiesing ligg im mittlan Untainntåi, nördlich vum Inn, beim Eingong ins Zillatåi un am Fuaß vum Rofangebierg. Vu do aus geht a de Stross auffi zu de Gmoandn Em am Åchnsee (amtl. Eben am Achensee) und Åchnkirch (amtl. Achenkirch), de am Åchnsee lieng. Nem an Hauptdorf Wiesing kean a de Rotten Bradl, Dikat, as Dorf Erlach, sowia de Rofansiedlung zua Gmoa. Nochbagmoa san Buach in Tiroi, Em am Åchnsee, Jemboch, und Stross im Zillatåi. Östlich, im Bezirk Kufstoa mit da Gmoa Minsta (Tirol). As easte Moi urkundlich wead Wiesing im Johre 930 ois „Vuisinga“, uläslich a Besitziwatrogunf ons Erzstift vu Soizburg iwagem, ois a gwisse Himiltrud ian dorting Bsitz so wia weitare Güda in Bozn, Mils, Vomp und Schwåz an Erzbischof Odalbert iwagib.
Da Gaibon oda Dungau is a Region vo Niedabaian mit ned fest umrissane geografische und kulturelle Grenzn, de se in ana Breitn vo etwa 15 Kilometa südle vo da Doana und vom hiziagt, doanaobwärts beginnand gengiba vo Wörth an da Doana un bis noch Künzing reichand. De greaßte Stod im Gaibon is Straubing, de oft ois des Zentrum vom Gaibon bezeichnat werd. Da Gaibon gheat zu de greaßtn Lössgebietn vo Süddeitschland. De Fläch und Grenz vom Gaibon san ned gnau festglegt. De vaschiedna Ogabn, de ma in da Litaratua findt, stimman jedo in foigande Punkt zamm: da Gaibon befindt se in da Doanaebane, linkseite vo da Doana werd da Gaibon begrenzt vom Boarischn Woid, rechtseite vo da Doana werda begrenzt vom Doana-Isar-Hüglland und Isar-Inn-Hüglland. De südeastliche Grenz is vahejtnismäße kloa zu definiern, do se de Doanaebene zwischn Ostahofa und Vuishofa vaengt. Ois Grenzoat wern meist Künzing oda Pleinting gnennt. De nordwestliche Grenz variiert jedo deitle mehra; Werd manchmoi sogoa Rengschbuag ois zum Gaibon ghearig bezeichnat, so befindt se da Ofang vom Gaibon ungefähr an da Grenz zwischen de Regierungsbeziak Niedabaian und Obapfoiz, in da Näh vo Wörth an da Doana und Pfatter. Duach de minaroireichn, guad duachlüftatn Lössschichtn ham se
Da Rupertiwinkler Dialektpreis werd seit 2011 vom Förderverein Bairische Sprache und Dialekte e. V. ( FBSD ) valiehn. De Valeihung findt, in da Regel, jäds Joahr, oamoi statt. Ausgwäjt wern de Preisträger, vo da Vorstandschaft vom Landschaftsverband Rupertiwinkel, aufgrund gwissa Kriterien. So griang den Preis ned nur Prominente verliehn, sondern aa, ned so bekannte Leit, de se um de boarische Sproch und dem Oidsoizburger -Rupertiwinkler Dialekt vadeant gmacht hom. Da Preisträger soiat aa an Bezug zur Region Berchtsgoana Land -Traunstoa, -Soizburg hom. Seit 2015 is da Preis, durch de groußzigige Spendn vo da Eva-Mayr-Stihl-Stiftung, mit 1000,-€ dotiert. 2011 Markus Putzhammer, Kreisfachberater Gartenbau & Landschaftspflege (BGL) und ehemaliger Buagamoasta vo Petting (Betting) 2012 Franz Huber, Hof bei (Kirch)Anschering,Heimatforscher und Museumsbauer und -Betreiber 2013 Thomas und Alexander Huber, gen. Huababuam" aus Palling (Boing) 2014 Georg Grabner, Landrat vom Landkreis Berchtesgadener Land, Teisendorf 2015 Hansl Auer, Volksmusikant, Musiklehrer Hammerau 2016 Wasti Irlinger, Volksmusikant, Reichahoi und Königssee (Kinigsää), 2017 Diakon Peter Walter, Diakon, Saaldorf - Surheim 2018 Dr. Georg Ringsgwandl, Reichahoi, Staffabruck, Kabarettist und Liedermacher und ehemaliger Kardiologe und Oberarzt 2019 Garschhammer Marlies, Lehrerin Soidorf -Surheim (Suirim) 2020 Eisenbichler Markus Eisei, Siegsdorf, Skispringer 2021 Berger Lenz, Höglwörth, Heglwiath 2022 Koreck Claudia, Traunstein, Traustoa 2023
Streymnes [ˈstɹɛmneːs] (dänisch: Strømnæs, boarisch weatli: Stromlondspiz) is a Uatschoft auf d Färöer om Ostgstod fo da Haptinsl Streymoy. Om 1. Jenna 2020 hods bei ana Flech fo 7,61 km2 317 Eiwohna ghob (Dichtn: 41,66 EW/km2). Sei Postleitzoi is FO-435 und es ghead seidm 1. Jenna 2005 zua Sunda Kommuna. Fuahea hods zua Kommune Hvalvík ghead, de aufglesd wuan is. S Wuat Streymnes sted im Nominativ, Akkusativ und Genitiv gleich. Im Dativ sogg ma (í/ur) Streymnesi. Oan, wos fo Sreymnes is, nennd ma an Streymnesmaður Streymnes ligg on da Bucht Hvalvík om Sundini und ghead somid zum Sundalag. Es ligg neadlich fom Ósin, im Delta fo da Stórá, om Eigong fom Doi Saksunardalur. S Duaf grenzt on Hvalvík, Saksun und Nesvík. Es bsted aus oam Uatstei und ligg on da Stross 13, de fo Oyrareingir auf Søldarfjørður fiad. A Drittl fo da Westseitn fom Saksunardalur ghead z Streymnes. Des Doi wead im Sidn fo da Stórá (Groussa Boch) entwassad, da da mid Obstond grejsst Fluss im Duaf is. Si is aa da Grenzfluss z Hvalvík. Da Grenzboch z Saksun is d Svartá. Onane Bach hand d Streymnesá (Streymnesboch) und d Margáir (Rondbach). Oanziga See is da 0,13 ha grousse Tjørnin